Оқу ісінің меңгерушісі: Жармуханов А.К

Күні: 9.01.2017

Сынып: 6 «а», «ә»

Пәні: Қазақ тілі

**Сабақтың тақырыбы**: Белгісіздік есімдігі

**Сабақтың мақсаты:**

1. Белгісіздік есімдігі туралы түсінік беру, тапсырмалар орынддату арқылы тақырыпты меңгерту;

2. Оқушылардың тілін , ойын , сөздік қорын молайту, есте сақтау қабілеттерін дамыту.

3. Оқушыларды ұқыптылыққа, әдемі, таза жазуға баулу.

**Сабақтың түрі:** жаңа тақырып

**Сабақтың көрнекілігі:** суреттер, математикалық өлең-есептер.

**Сабақтың әдісі:** сұрақ – жауап.

**Пәнаралық байланыс:** математика, ана тілі.

**І. Ұйымдастыру кезеңі.**

1.Сәлемдесу.

2.Сыныптың тазалығына көңіл бөлу

3.Сабаққа зейіндерін аудару

**ІІ. Үй тапсырмасын тексеру**.

**Сұрақтар.**

1.Есімдік дегеніміз не? Мысал келтір?

2.Жіктеу есімдігі дегеніміз не? Мысал келтір ? бір сөзді жіктеу

3.Сілтеу есімдігі дегеніміз не? Оларды ата? Сұрақтарын ата?

4.Сұрау есімдігі дегеніміз не? Оларды атау?

5.Өздік есімдігі дегеніміз не? Оларды ата?

6.Жалпылау есімдігі дегеніміз не? Оларды ата?

**ІІІ.Жаңа тақырып.Белгісіздік есімдігі**

|  |  |  |
| --- | --- | --- |
| **Белгісіздік есімдігі** деп заттар мен құбылыстарды , сындық белгі мен сан-мөлшерін нақты емес , жорамалдап нұсқап, меңзейтін есімдік түрін атаймыз | | |
| Белгісіздік есімдігіне кей, қай, бір, әр, әлде деген сөздерден жасалған есімдіктер жатады: | | |
| 1 | Бір,біреу, бірдеме, бірдеңе, бірнеше. | М: Жұмыссыз жүрген бір де бір жан жоқ.  Үйге біреу келіп кетіпті. |
| 2 | Әрбір, әрбіреу, әркім, әрне, әрқашан,әрқалай,әрқайсысы | М:Әркім өз білгенін айтуда.  Әрқашан кешірімшіл бол. |
| 3 | Кейбір,кейбіреу. | М:Кейбіреулер естімей қалды. |
| 4 | Әлдебір,әлдебіреу,әлдене,әлденеше, әлдекім, әлдеқашанәлдеқалай, әлдеқайдан | М:Ауыл әлдеқашан көшіп кетіпті |
| 5 | Қайбір,қайсыбір,қайбіреулер | М:Қайбір жылы өзен тасыған еді. |

|  |  |
| --- | --- |
| ***Әлде,әр,кей,қай,бір*** есімдіктері өзге есімдіктермен тіркескенде бірге жазылады.*Әлеқашан,әркім, кейбіреу,т.б*. | ***Әлде ,әр,кей,қай,бір*** есімдіктері зат есіммен тіркескенде бөлек жазылады. *Әр адам, әр нәрсе, кей кісі,т.б.* |
| *Біреу ,кейбіреу,қайсыбіреу ,бірдеме, (бірдеңе), әрне, әлдекім, әркім, әлдене, әрбіреу, әрқайсысы, әлдебіреу* тәрізді белгісіздік есімдіктері **зат есім** орнына жүреді. | *Әрқашан, әрқалай, әлдеқашан, әлдеқалай, әлдеқайда, әлдеқайдан* есімдіктері үстеу мәнінде мезгілдік, мекендік мағынаны білдіріп, сөйлемде пысықтауыш қызметін атқарады. |
| *Қайсыбір, кейбір, әр, әрбір, қайбір, әлдебір,әлдеқандай* есімдіктері сын есім орнына жүреді. | *Бірнеше, әлденеше* есімдіктері сан есім орнына жүреді. |
| Жоғарыдағы мысалдардан байқалып тұрғандай, белгісіздік есімдігі дара тұлғада да (бір,әр,кей,әлде) және күрделі тұлғада да (біреу, әркім, кейбір, әлдеқашан ,т.б.) келе береді. | |

**ІV. Оқулықпен жұмыс.**

**181-жаттығу. Есімдіктерді мағыналарына қарай топтап, бөліп жазыңдар.**

|  |  |  |
| --- | --- | --- |
| **1** | **Жіктеу есімдігі:** | Маған,біз,оның, |
| **2** | **Сілтеу есімдігі:** | Анау,соның,мына,анаған, |
| **3** | **Сұрау есімдігі:** | Қайда,қашан,қандай,не,кіммін, |
| **4** | **Өздік есімдігі:** | Өзінікі,өз,өзінің,өзімен-өзі |
| **5** | **Жалпылау есімдігі:** | Бәрі,барша,күллі,барлығы,бүтін, |
| **6** | **Болымсыздық есімдігі:** |  |
| **7** | **Белгісіздік есімдігі:** | Әлдеқашан,кейбір,біреу,әлдеқалай,бірер, |

156-жаттығу. Сөйлемдерді көшіріп, құрамындағы белгісіздік есімдіктері қай сөз табының орнына жұмсалғанын йтыңдар. (**Атамұра )**

**Тапсырма: Мен,сен, ол есімдіктерін септеңдер.**

**182-жаттығу.** Омоним сөздерді тауып, мағынасына ажыратыңдар, сөз табына талдаңдар.

**183-жаттығу.** Белгісіздік есімдігін жасалу жолына қарай талдаңдар, ,тағылымды ой-пікірдің мағынасын түсіндіріңдер.

**V.Сабақты бекіту**

**Сұрақ-жауап:**

1.Белгісіздік есімдігі дегеніміз не?

2.Белгісіздік есімдіктерін атаңдар?

3.Белгісіздік есімдіктерінің жазылудағы ерекшеліктері қандай?

**VІ.Үйге жұмыс.**

**1.**184-жаттығу. Төмендегі есімдіктерді қатыстырып, сөйлемдер құраңдар.

2.Белгісіздік есімдігі туралы түсінік айту.